Suchinthana/ta-wikipedia huggingface dataset:
கண்ணுக்குள்ளே

கண்ணுக்குள்ளே என்பது 2009 இல் வெளிவந்த தமிழ்த் திரைப்படமாகும். இதனை லீனா மூவேந்தர் இயக்கியிருந்தார். இத்திரைப்படத்தில் மிதுன் தேஜஸ்வி, அபர்ணா பிள்ளை, அனுமோள், மற்றும் யுகேந்திரன் ஆகியோர் முக்கிய கதாபாத்திரங்களில் நடித்திருக்கின்றனர். சரத் பாபு, சண்முகராஜன், சிங்கமுத்து, வாசு (நகைச்சுவை நடிகர்) ஆகியோர் உடன் நடித்திருந்தனர்.

இத்திரைப்படத்திற்கு இளையராஜா இசை அமைத்திருந்தார். 25 செப்டம்பர் 2019 இல் வெளிவந்தது.

நடிகர்கள்

மிதுன் தேஜஸ்வி - ரகு
அபர்ணா பிள்ளை - காயத்ரி
அனுமோள் - பாரதி
யுகேந்திரன் - தனசேகர்
சரத் பாபு - ஜோசப் அருள்தாஸ்
சண்முகராஜன் - ரகுவின் மாமா
சிங்கமுத்து - பேருந்தில் பயணிப்பவர்
வாசு (நகைச்சுவை நடிகர்) - பேருந்தில் பயணிப்பவர்
கிரேன் மனோகர் - பேருந்தில் பயணிப்பவர்
சிசர் மனோகர் - பேருந்தில் பயணிப்பவர்
முத்துகாலை - பேருந்தில் பயணிப்பவர்
வெள்ளை சுப்பையா - பேருந்தில் பயணிப்பவர்
 சின்னராசு - பேருந்தில் பயணிப்பவர்
 சிவநாராயண மூர்த்தி - பேருந்து நடத்துனர்
பாரதி கண்ணன் - பள்ளி தாளாளர்
ஆர். சேகர் - காயத்ரியின் தந்தை
 ராகவி - ரகுவின் மகள் பாரதி
எல். ஐ. சி. நரசிம்மன் - மருத்துவர்
ராஜசேகர் - குணபிரகாசம்
சாந்தி வில்லியம்ஸ் - குணபிரகாசத்தின் மனைவி
 நாகலட்சுமி- ரகுவின் அத்தை
 அகிலா - ரகுவின் கசின்
நித்யா ரவீந்திரன்
 பீட்டர் பேபியா
 சிறீலதா
 சுர்ஜித் அன்சார் - இளம் ரகு
 கபிர் - இளம் தனசேகர்
 கிருஷ்ணராஜ் - அவராகவே
எஸ். ஏ. ராஜ்குமார் - அவராகவே
சங்கர் கணேஷ் - அவராகவே

ஆதாரங்கள்

வெளி இணைப்புகள்

இந்தியத் தமிழ்த் திரைப்படங்கள்
2009 தமிழ்த் திரைப்படங்கள்
இந்திய நாடகத் திரைப்படங்கள்
இளையராஜா இசையமைத்த திரைப்படங்கள்
சிங்கமுத்து நடித்த திரைப்படங்கள்
லோ. முருகன்

லோ. முருகன் (L. Murugan, லோகநாதன் முருகன்) ஓர் வழக்கறிஞர் மற்றும் தமிழக பாரதிய ஜனதா கட்சியின் முன்னாள் தமிழக தலைவர் ஆவார். இவர் தற்போது மீன்வளம், கால்நடை பராமரிப்பு மற்றும் பால் வள அமைச்சகம் மற்றும் 
தகவல் மற்றும் ஒளிபரப்பு அமைச்சகத்தின் இணை அமைச்சராக உள்ளார்.

ஆரம்ப வாழ்க்கை மற்றும் கல்வி 
இவர் 1977 ஆம் ஆண்டு, மே 29 அன்று தெலுங்கு பேசும் அருந்ததியர் குடும்பத்தில் பிறந்தார். 1977இல் பிறந்த இவர், தமிழ்நாட்டின், நாமக்கல் மாவட்டம், பரமத்தியை அடுத்த கோனூரைச் சேர்ந்தவர். இவருக்கு தமிழ், ஆங்கிலம், தெலுங்கு ஆகிய மூன்று மொழிகளும் நன்றாகத் தெரியும். 15 ஆண்டுகள் வழக்கறிஞராக அனுபவம் கொண்ட இவர், சென்னை உயர்நீதிமன்றத்தில் வழக்கறிஞராக பணியாற்றி வருகிறார். சென்னை டாக்டர் அம்பேத்கர் அரசு சட்டக் கல்லூரியில், இளங்கலை பட்டத்தையும் அறிவுசார் சொத்துரிமை குறித்து பட்டயப் பட்டமும், சென்னைப் பல்கலைக்கழகத்தில் சட்ட முதுகலை சட்டப் பட்டமும் பெற்றுள்ளார்.

ஆரம்ப கால அரசியல் 
2011 தமிழ்நாடு சட்டமன்றத் தேர்தலில், அவர் இராசிபுரம் சட்டமன்றத் தொகுதியில் பாஜக வேட்பாளராக போட்டியிட்டு 3 வது இடத்தைப் பெற்றார். அவர் 2014 ஆம் ஆண்டு சென்னை உயர்நீதிமன்றத்தில் இந்திய அரசுக்கான நிலை ஆலோசகராக ஆனார். மேலும் 2017 முதல் 2019 வரை இவர் தேசிய தாழ்த்தப்பட்டோர் ஆணைய துணைத் தலைவராகவும் இருந்துள்ளார்.

தமிழக பாஜக தலைவராக 
தமிழ்நாட்டின் பாரதிய ஜனதா கட்சியின் தலைவராகவும் பதவி வகித்தார். இவர் தமிழக பாஜக தலைவராக, தேசியத் தலைவர் ஜெகத் பிரகாஷ் நட்டாவால் 11 மார்ச், 2020 அன்று நியமிக்கப்பட்டார். 07 சூலை 2021 வரை அப்பதவியில் இருந்தார். அவர் அருந்ததியர் சமூகத்தில் இருந்து இந்த பதவியை வகிக்கும் முதல் நபர் ஆவார்.

அவர் 2021 ஆம் ஆண்டு தமிழ்நாடு சட்டமன்றத் தேர்தலில், தாராபுரம் சட்டமன்றத் தொகுயில் போட்டியிட்டு திமுகவின் என். கயல்விழியிடம் 1,393 வாக்குகள் வித்தியாசத்தில் தோற்றார்.

மத்திய இணை அமைச்சராக 
07 சூலை 2021 அன்று மாற்றியமைக்கப்பட்ட மத்திய  அமைச்சரவையில் முருகன் மத்திய தகவல் ஒலிபரப்புத்துறை, மீன்வளம், கால்நடை மற்றும் பால்வளத்துறை இணை  அமைச்சராகப் பதவி ஏற்றுக்கொண்டார். சுதந்திரத்துக்குப் பிறகு அருந்ததியர் சமூகத்தைச் சேர்ந்த முதல் இந்திய அமைச்சரவை உறுப்பினர் இவர்.

அவர் மத்திய பிரதேசத்தில் இருந்து மாநிலங்களவை உறுப்பினர் ஆவார்.

மேற்கோள்கள் 

வாழும் நபர்கள்
பாரதிய ஜனதா கட்சி தமிழ்நாடு மாநிலத் தலைவர்கள்
1977 பிறப்புகள்
பாரதிய ஜனதா கட்சி அரசியல்வாதிகள்
தெலுங்கு மக்கள்
நாமக்கல் மாவட்ட நபர்கள்
தமிழ்நாட்டைச் சேர்ந்த ஒன்றிய அமைச்சர்கள்
இந்திய அமைச்சர்கள்
சிறீகண்டேசுவரம் மகாதேவன் கோவில், திருவனந்தபுரம்

சிறீகண்டேசுவரம் மகாதேவன் கோவில் (Sreekanteswaram Mahadeva Temple) இந்தியாவின், கேரள மாநிலத்தில் உள்ள திருவனந்தபுரத்தின் மையப் பகுதியில் உள்ள சிறீகண்டேசுவரம் என்னும் இடத்தில் உள்ள ஒரு இந்து கோவிலாகும். இந்த கோவில் மிகப்பழைமையான சிவன் கோவில் ஆகும்.
 

இந்த கோவிலானது திருவனந்தபுரம் மத்திய தொடருந்து நிலையம், பேருந்து நிலையம், கிழக்கு கோட்டை மற்றும் சிறீபத்மநாபசுவாமி கோவில் ஆகியவற்றிலிருந்து 3 கி.மீ தொலைவில் அமைந்துள்ளது.

பழைய சிறீகண்டேசுவரம் கோவில் என அழைக்கப்படும் மற்றொரு சிவன் கோவிலும்  திருவனந்தபுரத்தில் புத்தன்சந்தை என்ற பகுதியில் அமைந்துள்ளது.

வரலாறு 
ஐந்தாம் நூற்றாண்டைச் சேர்ந்த நூல்கள் சிலவற்றில் இந்த சிறீகண்டேசுவரம் சிவன் கோயில் பற்றிக் குறிப்பிடப்பட்டுள்ளது. திருவிதாங்கூர் சமஸ்தான மன்னர்கள் வந்து வணங்கிச் செல்லும் கோயில்களில் இதுவும் ஒன்றாகும்.

தெய்வங்கள் மற்றும் துணை தெய்வங்கள் 
சிவன் மூலவர் ஆவார். மகா கணபதி, முருகன், ஆஞ்சநேயர், ஸ்ரீகிருஷ்ணர், சுவாமி அய்யப்பன், நாகராசர் ஆகியோர் துணை தெய்வங்கள் ஆகும்.

வழிபாடு 
அதிகாலையில் நடை திறந்ததும், முதல் நாள் இறைவனுக்குப் போடப்பட்ட மாலைகளையும், பூக்களையும் எடுத்து, மாற்றிச் சுத்தப்படுத்தும் இருபது நிமிடங்கள்தான் நிர்மால்ய தரிசன நேரம். இதைக் கண்டு தரிசிப்பதற்கு அதிகாலையில் இருந்தே பக்தர்கள் வந்து சேர்கிறார்கள்.

திருவிழாக்கள் 
ஆண்டுதோறும் மலையாள மாத தனுவில் (திசம்பர் - சனவரி) 10 நாட்கள் திருவிழா நடைபெறுகிறது. சிவபெருமானின் பிறந்த நாளாகக் கருதப்படும் திருவாதிரை நட்சத்திர நாளில் ஆரட்டு இருக்கும். சிவராத்திரி பண்டிகையும் பிரமாண்டமாக கொண்டாடப்படுகிறது.  சிவபெருமானின் சிலையை நாள் முழுவதும் தூய நெய்யால் அபிசேகம் செய்வது அந்த நாளில் செய்யப்படுகிறது.

மேலும் காண்க 
 108 சிவன் கோயில்கள்
 பழைய சிறீகண்டேசுவரம் கோவில்

மேற்கோள்கள் 

திருவனந்தபுரம் மாவட்டத்தில் உள்ள சிவன் கோயில்கள்
108 சிவன் கோயில்கள்
டெட்ராபுரோமோ ஆரிக் அமிலம்

டெட்ராபுரோமோ ஆரிக் அமிலம் (Tetrabromoauric acid) என்பது HAuBr4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குளோரோ ஆரிக் அமிலத்தை ஒத்த புரோமைடு வரிசையாக இந்த அமிலம் கருதப்படுகிறது. ஐதரோபுரோமிக் அமிலம் மற்றும் நைட்ரிக் அமிலம் ஆகியனவற்றின் கலவையை தனிமநிலை தங்கத்துடன் வினைபுரியச் செய்து டெட்ரா புரோமோ ஆரிக் அமிலம் தயாரிக்கப்படுகிறது .

மேற்கோள்கள் 

காடிகள்
தங்கம்(III) சேர்மங்கள்
தங்கம்-ஆலசன் சேர்மங்கள்
புரோமோமெட்டலேட்டுகள்
பி. ஆர். வரலட்சுமி

வரலட்சுமி என்பவர் இந்திய திரைப்பட நடிகையாவார். இவர் தொலைக்காட்சி தொடர்களிலும் நடித்துள்ளார். 1970 களிலிருந்து 1980 கள் வரை திரைப்படங்களில் நடித்துள்ளார்.

இவர் மலையாளம், தமிழ், கன்னடம், மற்றும் தெலுங்கு திரைப்படங்களில் நடித்துள்ளார். இவர் 600 திரைப்படங்களில் முக்கிய வேடங்களில் நடித்துள்ளார். 1972 இல் வாழையடி வாழை திரைப்படத்தில் அறிமுகம் ஆனார்.

திரைப்படத்துறை

தமிழ்

வாழையடி வாழை (1972)
பொன்வண்டு (திரைப்படம்) (1973)
தெய்வ வம்சம் (1973)
மலை நாட்டு மங்கை (1973)
தெய்வக் குழந்தைகள் (1973)
ஒரே சாட்சி (1974)
நான் அவனில்லை (1974 திரைப்படம்) (1974)
சுவாதி நட்சத்திரம் (1974)
டைகர் தாத்தாச்சாரி (1974)
சினிமாப் பைத்தியம் (1975)
பட்டாம்பூச்சி (திரைப்படம்) (1975)
தசாவதாரம் (1976)
நவரத்தினம் (திரைப்படம்) (1977)
காலமடி கண்மணி (1977)
முன்னொரு நாள் (1977)
புண்ணியம் செய்தவர்கள் (1977)
சிறீ காஞ்சி காமாட்சி (1978)
மனிதரில் இத்தனை நிறங்களா (1978)
மாயாண்டி (1979) 
நாடகமே உலகம் (1979)
 கந்தர் அலங்காரம் (1979)
வள்ளி மயில் (1980)
ராமன் பரசுராமன் (1980)
சங்கர்லால் (திரைப்படம்) (1981)
ராஜாங்கம் (1981)
நாணயம் இல்லாத நாணயம் (1984)
மாயவி (1985)
மணமகளே வா (1988)
தாய்நாடு (1989 திரைப்படம்) (1989)
பட்டினம் போகலாமடி' (1990)துர்கா (1990)உன்னை நெனச்சேன் பாட்டுபடிச்சேன் (1992)நானே வருவேன் (1992)வா மகளே வா (திரைப்படம்) (1994)ஜமீன் கோட்டை (1995)முஸ்தபா (திரைப்படம்) (1996)பூவே உனக்காக (1996)கோபுர தீபம் (1997)திருப்பதி ஏழுமலை வெங்கடேசா (1999)படை வீட்டு அம்மன் (2002)நான் அவனில்லை (2007 திரைப்படம்) (2007)கண்ணாடி'' (2019)

தொலைக்காட்சி தொடர்கள்

ஆதாரங்கள்

வெளி இணைப்புகள்

மலையாளத் திரைப்பட நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தீரஜ்லால் காந்தி தொழில்நுட்பக் கல்லூரி

தீரஜ்லால் காந்தி தொழில்நுட்பக் கல்லூரி (Dhirajlal Gandhi College of Technology) 2011ஆம் ஆண்டில்  தொடங்கப்பட்ட தன்னாட்சி தகுதி பெற்ற சுயநிதிப் பொறியியல் கல்லூரி ஆகும்.

அறிமுகம்
தீரஜ்லால் காந்தி தொழில்நுட்பக் கல்லூரி, சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டுள்ளது. இக்கல்லூரியினை புது தில்லியிலுள்ள அகில இந்திய தொழில்நுட்பக் கல்விக் குழு , பல்கலைக்கழக மானியக்குழு  அங்கீகாரம் செய்துள்ளது.

அமைவிடம் 
திரஜ்லால் காந்தி தொழில்நுட்பக் கல்லூரி தமிழ்நாட்டில் சேலம் மாவட்டத்தில் சிக்கனம்பட்டியில் அமைந்துள்ளது.

படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் தொழில்நுட்பக் கல்வி வழங்கப்பட்டு வருகின்றன.

சான்றுகள்

வெளி இணைப்புகள்
[http://www.annauniv.ac.in/#  அண்ணா பல்கலைக்கழகம், 
தமிழ்நாட்டு பொறியியல் கல்லூரிகள்

சேலம் மாவட்ட பல்கலைக்கழகங்களும் கல்லூரிகளும்
அண்ணா பல்கலைக்கழக இணைவுக்கல்லூரிகள்
சேலம் பொறியியல் மற்றும் தொழில்நுட்ப கல்லூரி

சேலம் பொறியியல் மற்றும் தொழில்நுட்பக் கல்லூரி 2009 ஆம் ஆண்டில்  தொடங்கப்பட்டது.

அறிமுகம்
இக்கல்லூரி சென்னை அண்ணா பல்கலைக்கழகத்துடன்  இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்பக் கல்விக்கான அகில இந்திய கவுன்சில்( AICTE) யிருந்தும் இக்கல்லூரி அங்கீகாரம் பெற்றது

இடம் 
தேசிய நெடுஞ்சாலை - 68, சேலம்-ஆத்தூர் பிரதான சாலை, மேட்டுப்பட்டி பெருமாபாளையம்,சேலம் மாவட்டத்தில் அமைந்துள்ளது

படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.

வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.

சான்றுகள்

வெளி இணைப்புகள்
[http://www.annauniv.ac.in/#  அண்ணா பல்கலைக்கழகம், 

சேலம் மாவட்டத்திலுள்ள பொறியியல் கல்லூரிகள்

மேற்கோள்கள் 

https://ta.wikipedia.org/s/4rcd
சேலம் மாவட்ட பல்கலைக்கழகங்களும் கல்லூரிகளும்
அண்ணா பல்கலைக்கழக இணைவுக்கல்லூரிகள்
அன்புத்தோழி

அன்பு தோழி  2007 ஆம் ஆண்டில்  வெளிவந்தது. இப்படத்தின் கதை முக்கோண காதல் கதை ஆகும். இசையில் ஆர்வமுள்ள இளைஞர் இலங்கையிலிருந்து புலம்பெயர்ந்தவர் மற்றும் ஒரு தமிழ் போராளித் தலைவருக்கு இடையிலான கதை ஆகும்.

படத்தின் இசையமைப்பளர் ஜே.கே. செல்வா, எல்.ஜி.ரவிச்சந்திரன் படத்தை இயக்கயுள்ளார்.

படம் தமிழ்நாட்டிலுள்ள ஒரு சிறிய கிராமத்தின் அழகியலை குறிக்கும் விதமாக படம் துவங்குகிறது. பிரபு (பிரபு) தனது கனவு வாழ்க்கையைத் தேடி சென்னை செல்கிறார், அங்கு அவர் பாண்டையாவை சந்திக்கிறார். நகர வாழ்க்கையில் பிரபுவுக்கு பாண்டையா உதவுகிறார். பிரபல இயக்குனரை சந்திக்க உதவும் யாழினியை பிரபு சந்திக்கிறார், அவர் தனது இசை திறனை வெளிப்படுதடத பிரபுவுக்கு வாய்ப்பு எற்பாடு செய்கிறார்.

பிரபுன் வாழ்க்கை இனிதாக பயணிக்கும்போது யாழினி மீது காதல் மலருகிறது. யாழினியிடம் தனது காதலை வெளிப்படுத்தும்போது, பல ஆண்டுகளுக்கு முன்பு இலங்கையில் நடந்த போரின்போது கருப்பு தனக்கு உதவியதை அறியும்போது கருப்பு மீது அன்பு மலர்கிறது.

பிரபு தனது காதலை மறைத்து கருப்புவைக் கண்டுபிடிக்க புறப்படுகிறான்.

யாழினியும் பிரபுவும் இணைந்து வாழ்வதாக படம் முடிகிறது.

[[தொல். திருமாவளவன்|திருமாவளவன்]] கருப்பு கதாபாத்திரத்தில் தமிழீழ விடுதலைப் புலிகள் இயக்கத் தலைவர் [[வேலுப்பிள்ளை பிரபாகரன்|பிரபாகரன்]] முன்மாதிரியாக வைத்து நடித்ததாக விமர்சிக்கப்படுகின்றது.

பாடல்கள் 
படத்தில் ஒலிப்பதிவில் 7 பாடல்கள் உள்ளன:

 "பூங்காற்றே" 
 "பூங்காற்றே" (மெதுவான நடையில்) 
 "சிறுத்தைய" 
 "வானம் எங்கே" 
 "வானத்தில்" 
 "வெயிலுக்கேற்ற" 
 "யாள் போலா"

இந்தியத் தமிழ்த் திரைப்படங்கள்
2007 தமிழ்த் திரைப்படங்கள்
நயாரா நூர்

நயாரா நூர் (அசாமிய மொழி  নেয়াৰ নূৰ ,     )  பாகிஸ்தானிய பின்னணிப் பாடகர்,ஆவார் இவர் தெற்காசியாவின் பிரபலமான திரைப்படப் பின்னணிப் பாடகி மற்றும் மேடை இசைக் கலைஞராக கருதப்படுகிறார். பாகிஸ்தான் தொலைக்காட்சிகளில்  நேரடி கஜல் பாடும்  இசை நிகழ்ச்சிகளிலும் அல்லது நாட்டின் கச்சேரி அரங்குகளிலும் இசை நிகழ்ச்சிகளை இவா் நிகழ்த்துவார்.    முக்கியமாக 1971 முதல் 2012 வரை சுறுசுறுப்பாக செயல்பட்டு வந்தார்.

ஆரம்பகால வாழ்க்கை  
நயாரா நூர் 1950 ல் வடகிழக்கு இந்தியாவின் அசாம் மாநிலத்தின் தலைநகர்  குவஹாத்தியில் பிறந்தார், மேலும் தனது குழந்தை பருவத்தை அங்கேயே கழித்தார்.  அவரது குடும்பம் மற்றும் மூதாதையர்கள், ஒரு வணிகப் பாரம்பரியத்ததை சேர்ந்தவர்களாவர்.  பஞ்சாபில் உள்ள அமிர்தசரஸிலிருந்து குடிபெயர்ந்து அஸ்ஸாமில் நீண்ட காலமாக குடியிருந்து வருகின்றனர். அவரது தந்தை அகில இந்திய முஸ்லீம் லீக்கின் தீவிர உறுப்பினராக இருந்தார், மேலும் 1947 இல் பிரிவினைக்கு முன்னர் அஸ்ஸாம் பயணத்தின் போது பாகிஸ்தானின் ஸ்தாபக தந்தை முஹம்மது அலி ஜின்னாவிற்கு விருந்தளித்தார். 1957 அல்லது 1958 ஆம் ஆண்டில், நூர் தனது தாய் மற்றும் உடன்பிறப்புகளுடன் இந்தியாவில் இருந்து பாகிஸ்தானுக்கு குடிபெயர்ந்து கராச்சியில் குடியேறினார். இருப்பினும், குடும்பத்தின் அசையா சொத்துக்களைக் கவனிக்க அவரது தந்தை 1993 வரை அசாமில் தங்கியிருந்தார்.  தான் குழந்தையாக இருந்த போது கனன் தேவி மற்றும் கம்லாவின் பஜனைகள் மற்றும் பேகம் அக்தரின் கஜல்கள் மற்றும் தும்ரிஸ் ஆகியவற்றால் ஈர்க்கப்பட்டதாகக் கூறுகிறார்..

இசை வாழ்க்கை
நயாராவுக்கு முறையான இசை பின்னணியோ முறையான பயிற்சியோ இல்லை என்றாலும், 1968 ஆம் ஆண்டில்  லாகூரில் உள்ள தேசிய கலைக் கல்லூரியின் ஆண்டுவிழா  விருந்து நிகழ்வில் தனது நண்பர்கள் மற்றும் ஆசிரியர்களுக்காக பாடுவதைக் கேட்டபின் இஸ்லாமியா கல்லூரி பேராசிரியர் இஸ்ரார் என்பவரால் இவரது பாடல் திறமை கண்டறியப்பட்டது. விரைவில், பல்கலைக்கழகத்தின் ரேடியோ பாக்கிஸ்தான் நிகழ்ச்சிகளுக்காக அவர் பாடுமாறு கேட்டுக்கொள்ளப்பட்டார்.

1971 ஆம் ஆண்டில், நயாரா தனது  பாடல்களை பாகிஸ்தான் தொலைக்காட்சி தொடர்களிலும்  பின்னர் கரானா (1973) மற்றும் டேன்சன் போன்ற திரைப்படங்களில் இருந்து தொடங்கினார். பின்னர் அவர் பிரபல கவிஞர்களான காலிப் மற்றும் பைஸ் அகமது பைஸ் ஆகியோரால் எழுதப்பட்ட கஸல்களைப் பாடியுள்ளார், மேலும் மெஹ்தி ஹாசன் மற்றும் அகமது ருஷ்டி போன்ற ஜாம்பவான்களுடன் அவர் பாடியுள்ளார். அவர் அனைத்து பாகிஸ்தான் இசை மாநாட்டில் மூன்று தங்கப் பதக்கங்களையும், கரானா (1973) திரைப்படத்தில் சிறந்த பெண் பின்னணி  பாடகருக்கான நிகர் விருதையும் வென்றுள்ளார். பாகிஸ்தான் மற்றும் இந்தியாவில் உள்ள கஜல் பிரியர்களிடையே எண்ணற்ற மெஹ்பில்ஸ் மற்றும் முஷைராக்களில் அவர் தொடர்ச்சியாகப் பாடியுள்ளார் .ரேடியோ பாகிஸ்தானின் உருது நாட்ஸ் மற்றும் கஜல்களின் புகழ்பெற்ற கவிஞர், திரைக்கதை எழுத்தாளர் மற்றும் பாடலாசிரியரான பேஸாட் லக்வானி எழுதிய “ஏ ஜஸ்பா-ஏ-தில் கார் மெய்ன் ஜகூன்” என்ற பாடலே நயாரா நூரின் சிறந்த புகழ்பெற்ற கஸல் பாடலாகும்.  . நயாரா நூர் பின்னர் இந்த கஸல் பாலுக்காக பல விருதுகளை வென்றார்.

தனிப்பட்ட வாழ்க்கை
ஷேர்யார் சைதி என்பவரைத் திருமணம் செய்த நயாராவுக்கு ஜாபர் சைதி மற்றும் நாட்-இ-அலி என்ற இரு மகன்கள் உள்ளனர். இளையமகன் ஜாபர் சைதி “காவிஷ் இசைக் குழுவில்” முக்கிய பாடகராகவும் மூத்த மகன் நாட்-இ-அலி தனிப் பாடகராகவும் உள்ளனர்.

மேற்கோள்கள்

பஞ்சாப் நபர்கள்
வாழும் நபர்கள்
1950 பிறப்புகள்
ஆனந்த காலாப்பட்டி

ஆனந்த காலாப்பட்டி (Ananda Galappatti) இலங்கையில் மனநலத் துறையில் பயிற்சிபெறும் ஒரு மருத்துவ மானிடவியலாளர் ஆவார். போர், பேரழிவு மற்றும் பிற பாதகமான சமூக நிலைமை சூழ்நிலைகளில் மனநலம் மற்றும் உளவியல் ஆதரவு (எம்.எச்.பி.எசு.எசு) துறையில் இவர் பயிற்சி பெற்று வருகிறார். அறிவு மற்றும் திறன்களுக்கான அணுகலை மேம்படுத்துதல், கூட்டு வலையமைப்பை உருவாக்குதல் போன்ற துறைகளில் இவரது பணிகள் கடந்த இருபது ஆண்டுகளாக பெரிதும் கவனம் செலுத்தி வருகின்றன . ஆனந்தாவின் முயற்சிகளைப் பாராட்டி 2008 ஆம் ஆண்டு ரமோன் மக்சேசே விருது இவருக்கு வழங்கப்பட்டது.

மேற்கோள்கள் 

வாழும் நபர்கள்
மானிடவியலாளர்கள்
இலங்கை அறிவியலாளர்கள்
ஏ. ஆர். முருகையா

ஏ. ஆர். முருகையா இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் கரூர் தொகுதியில் இருந்து மக்களவைக்கு, இந்திய தேசிய காங்கிரசு கட்சி வேட்பாளராக, 1984 நாடாளுமன்றத் தேர்தலில்  தேர்ந்தெடுக்கப்பட்டார்

.

ஆதாரங்கள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
8வது மக்களவை உறுப்பினர்கள்
கரூர் மாவட்ட நபர்கள்
துரை செபாஸ்டியன்

துரை செபாஸ்டியன் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் கரூர் தொகுதியில் இருந்து மக்களவைக்கு இந்திய தேசிய காங்கிரசு வேட்பாளராக 1980 நாடாளுமன்றத் தேர்தலில்  தேர்ந்தெடுக்கப்பட்டார்

.

ஆதாரங்கள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
7வது மக்களவை உறுப்பினர்கள்
கரூர் மாவட்ட நபர்கள்
பெரியசாமி கவுண்டர்

பெரியசாமி கவுண்டர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் கரூர் தொகுதியில் இருந்து மக்களவைக்கு இந்திய தேசிய காங்கிரசு வேட்பாளராக 1957 நாடாளுமன்றத் தேர்தலில்  தேர்ந்தெடுக்கப்பட்டார்

.

ஆதாரங்கள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
2ஆவது மக்களவை உறுப்பினர்கள்
கரூர் மாவட்ட நபர்கள்
என். முருகேசன்

என். முருகேசன் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் கரூர் தொகுதியில் இருந்து மக்களவைக்கு அண்ணா திராவிட முன்னேற்றக் கழக வேட்பாளராக 1991 நாடாளுமன்றத் தேர்தலில்  தேர்ந்தெடுக்கப்பட்டார்

.

ஆதாரங்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
10வது மக்களவை உறுப்பினர்கள்
கரூர் மாவட்ட நபர்கள்
ஷமீம் தேவ் ஆசாத்

ஷமீம் தேவ் ஆசாத் அல்லது ஷமீமா தேவ் ஆசாத் ஜம்மு-காஷ்மீரைச் சேர்ந்த இந்தியப் பாடகி. இவரது கணவர் ஜம்மு-காஷ்மீரின் முன்னாள் முதல்வர் குலாம் நபி ஆசாத் .ஆவார்.

மெல்லிசைக் குரலுக்கு பெயர் பெற்ற ஷமீமா, கலைக்கான பத்மஸ்ரீ விருதைப் பெற்றவர்,  இவ்விருது இந்திய அரசு வழங்கிய நான்காவது மிக உயரியப் பொது விருது ஆகும்.

மேற்கோள்கள்

வெளி இணைப்புகள் 

 ஷமீமா ஆசாத்தின் பாடல்கள் 

வாழும் நபர்கள்
பத்மசிறீ விருது பெற்ற கலைத் துறையினர்
சனம் சயீத்

சனம் சயீத் (பிறப்பு: பிப்ரவரி 2, 1985)  ஒரு பாக்கித்தான் நடிகை, பாடகி மற்றும் முன்னாள் மாடல் ஆவார், இவர் முக்கியமான உருது சினிமா மற்றும் தொலைக்காட்சி நாடகங்களில் பங்கேற்றுள்ளார். மோமிண்டா டுரைட்டின் ஜிந்தகி குல்சார் ஹை படத்தில் கஷாஃப் முர்தாசாவின் பாத்திரத்தினால் மிகவும் பிரபலமானவர். இதற்காக சிறந்த தொலைக்காட்சி நடிகைக்கான லக்ஸ் ஸ்டைல் விருதுகள் உட்பட ஏராளமான பாராட்டுக்களைப் பெற்றிருக்கிறார்.

லாகூரில் திரைப்பட மற்றும் நாடக ஆய்வுகளில் பட்டம் பெற்ற சயீத், 2010 ஆம் ஆண்டு டாம் தொலைக்காட்சித் தொடரில் அறிமுகமானார். 2013 ஆம் ஆண்டு வெளியான காதல் தொடரான ஜிந்தகி குல்சார் ஹை மூலம் சயீத் தனது முதல் வணிக வெற்றியை பெற்றார். மாதா-இ-ஜான் ஹை து (2013), டாக்கியன் (2013), ஜிந்தகி குல்சார் ஹை (2013) மற்றும் கடூரத் (2013), கஹின் சந்த் நா ஷர்மா ஜெயே உள்ளிட்ட பல அதிக வசூல் செய்த தொலைக்காட்சித் தொடர்களில் பெண் கதாபாத்திரத்தில் நடித்து அவர் முக்கியத்துவம் பெற்றார். கஹின் சந்த் நா ஷர்மா ஜெயே (2013), ஏக் கசக் ரெஹ் கெய் (2015), ஃபிராக் (2014) - மேலும் 2015 ஆம் ஆண்டு குடும்ப நாடகமான தியார்-இ-தில் படத்தில் வில்ல கதாப்பாத்திரத்தில் நடித்ததற்காக விமர்சன அங்கீகாரத்தைப் பெற்றார். இதனால் ஹம் விருதுகளில் சிறந்த வில்லனாக பரிந்துரைக்கப்பட்டார். சயீத் கடைசியாக தீடன் தொலைக்காட்சி தொடரில் மோஹிப் மிர்சாவுக்கு ஜோடியாக முக்கிய கதாப்பாத்திரத்தில் நடித்தார்.

தொலைக்காட்சியில் ஒரு முன்னணி நடிகையாக தன்னை நிலைநிறுத்திக் கொண்ட சயீத், 2016 காதல் நகைச்சுவை திரைப்படமான பச்சானா மூலம் திரைப்படங்களில் அறிமுகமானார், பின்னர் அதே ஆண்டில் டோபரா பிர் சே படத்தில் துணை வேடத்தில் தோன்றினார். இவை இரண்டும் லக்ஸ் ஸ்டைல் விருதுகளில் முறையே சிறந்த நடிகை மற்றும் சிறந்த துணை நடிகைக்கான பரிந்துரையைப் பெற்றன. இவரது குடும்ப நாடக திரைப்படமான கேக் (2018), இவருக்கு லக்ஸ் ஸ்டைல் விருதுகள் மற்றும் பாக்கிஸ்தான் சாதனை விருதுகளில் சிறந்த நடிகைக்கான பரிந்துரையைப் பெற்றுத்தந்தது. மஹ்-இ-மிர் வாழ்க்கை வரலாற்று நாடகம் திரைப்படம், காலமுறை (பீரியட்) நாடக திரைப்படம் ரஹ்ம் (இரண்டும் 2016) , மெலோட்ராமா ஆசாத் (2017) இவரது மற்ற திரைப்படங்களில் குறிப்பிடத்தக்கவை. 2019 ஆம் ஆண்டில், சயீத்தை டெய்லி டைம்ஸ் பத்திரிக்கை "பாக்கிஸ்தானின் பெருமை" என்று பெயரிட்டது.

ஆரம்ப கால வாழ்க்கை 
இங்கிலாந்தில் பிறந்தவரான இவரது தந்தை ஓய்வு பெற்ற உட்புற வடிவமைப்பாளராகவும், தாய் கலை ஆசிரியராகவும் இருந்தனர். இவருக்கு ஒரு சகோதரர் மற்றும் ஒரு சகோதரி முறையே அட்னான் சயீத் மற்றும் அமிரா சயீத் உள்ளனர். பல இன குடும்பமாகிய (அவரது தந்தை ஒரு பஞ்சாபி மக்கள், அவரது தாயார் ஒரு மேமன் ) 1990 இல் கராச்சிக்கு குடிபெயர்ந்தனர். இவர் கராச்சியின் பே வியூ உயர்நிலைப் பள்ளியிலும், எல்'கோல் கல்லூரியிலும் கல்வி பயின்றார். சயீத் தனது 16 வயதில் வடிவழகு தொடங்கினார். இவர் வடிவழகுகில் இருந்து விலகுவதற்கான காரணம், தனது வாழ்க்கையில் முதல்முறையாக தனது தோற்றத்தைப் பற்றி அதிக அளவில் விழிப்புணர்வு கொண்டதே என்று பேப்பர் இதழ் மூலம் ஒப்புக்கொண்டார்.

தொழில்

தொலைக்காட்சியில் அறிமுகம் (2010–2011) 
2010 ஆம் ஆண்டு  ஏஆஒய் டிஜிட்டல்தொலைக்காட்சித் தொடரில் துணை வேடத்தில் சயீத் தனது நடிப்பு வாழ்க்கையைத் தொடங்கினார். உமேரா அகமதின் நாவலின் தழுவலான டாம்மில் அமினா ஷேக் மற்றும் சனம் பலோச் ஆகியோருக்கு ஜோடியாக நடித்தார்.  மெஹ்ரீன் ஜபார் இயக்கிய பிஸாவில் சயீத், ஒரு "சுயநல மற்றும் திமிர்பிடித்த பெண்" வேடத்தில் நடித்தார்.

குறிப்புகள் 

1985 பிறப்புகள்
பஞ்சாப் நபர்கள்
வாழும் நபர்கள்
அ. ஜெயராஜ்

அ. ஜெயராஜ் மார்த்தாண்டம், கன்னியாகுமரி மாவட்டத்தை சார்ந்த தமிழக அரசியல்வாதி ஆவார். இவர் மறுமலர்ச்சி திராவிட முன்னேற்றக் கழகம் கட்சியில் ஆட்சிமன்றக்குழு உறுப்பினராக செயல்பட்டு வருகிறார். 

மேலும் மார்த்தாண்டத்தில் ஆ.பி.அப்பாவு நாடார் துணிக்கடை நடத்திவருகிறார். இவர் தொடர்ந்து தீவிர அரசியலில் ஈடுபட்டு வருகிறார்.

மேற்கோள்கள் 

வாழும் நபர்கள்
கன்னியாகுமரி மாவட்ட நபர்கள்
மறுமலர்ச்சி திராவிட முன்னேற்றக் கழக அரசியல்வாதிகள்
சிம்பிள் கோகோய்

சிம்பிள் கோகோய் () (பிறப்பு: 1 ஆகஸ்ட் 1976) இந்தியாவின் அசாம்  மாநிலத்தைச் சேர்ந்த  இயக்குநர் ஆவார்  . இவரது முதல் படம் துமி ஜோடி குவா, ஆகும். பிரபலமான தொலைக்காட்சி நெடுந்தொடர்கள் , விளம்பர படங்கள் மற்றும் நூற்றுக்கும் மேற்பட்ட இசைக் காணொளிகளை இயக்கியுள்ளார். .

ஆரம்ப கால வாழ்க்கை 
சிம்பிள் கோகோய் அசாமின் ஜோர்ஹாட்டில் பிறந்தார். அவர் மறைந்த சர்பேஸ்வர் கோகோய் மற்றும் மறைந்த பூர்ணிமா கோகோய் ஆகியோரின் இரண்டாவது குழந்தையாவார். ஜோர்ஹாட்டின் ஜகந்நாத் பரோவா கல்லூரியில் பட்டம் பெற்றார். 1998 ஆம் ஆண்டில் அவர் ரஷ்யாவுக்குச் சென்று, மாஸ்கோ மாநில கலாச்சார மற்றும் கலை பல்கலைக்கழகத்தில் விளம்பரம், படத்தொகுப்பு, இயக்கம் குறித்த பாடங்களைப் படித்தார். ரஷ்யாவின் மக்கள் நட்பு பல்கலைக்கழகத்தில் மொழி குறித்த பாடங்களையும் படித்துள்ளார். 2001 ஆம் ஆண்டு ரஷ்யாவிலிருந்து இந்தியா திரும்பிய பிறகு, ஜீ தொலைக்காட்சியில் ரூ என்ற தொலைக்காட்சித் தொடருக்காக  சீ சிவம் நாயருக்கு உதவி இயக்குநராகப் பணியாற்றினார். மேலும் வேர்ல்ட் ஆப் என்டர்டெயின்மென்ட் நிறுவனத்திலும் பணியாற்றிய. அவர் குவஹாத்தியில் இரண்டு ஆண்டுகள் மனஸ் அதிகாரி என்ற இயக்குநருக்கு உதவியாளராகப் பணி புரிந்தார்.  2002 ஆம் ஆண்டின் பிற்பகுதியில் சிம்பிள் கோகோய் அசாமிய மொழித் திரைப்படத் தொழிலில் கால்பதித்தார்.

தனிப்பட்ட வாழ்க்கை 
சிம்பிள் கோகோய் தற்போது அசாம் மாநிலத்தின் தலைநகரான குவகாத்தியில் தனது தங்கை பஞ்சமிதா கோகோய், மூத்த சகோதரர் அபிலாஷ் கோகோய், மைத்துனர் ருப்ஜோதி தத்தா மற்றும் அவரது உறவினர்கள் சிலருடன் வசித்து வருகிறார்.

தொழில் 
சிம்பிள் இயக்குனராகவும், திரைக்கதை எழுத்தாளராகவும், திரைக்கதை ஆசிரியராகவும்  பல அசாமிய மொழித் திரைப்படங்கள்  மற்றும்  தொலைக்காட்சித் தொடர்களிலும் பணியாற்றியுள்ளார். ஆகாக்  என்ற அசாமிய மொழி நெடுந்தொடரிலும் பிரியங்கா, துமி ஜோடி குவா போன்ற அசாமியத் திரைப்படங்களிலும், அனுராக் துமர்  பேபி  என்ற தொலைக்காட்சித் தொடரிலும் பணி ஆற்றியுள்ளார்.   ஜூன் 2013 முதல் அக்டோபர் 2014 வரை  டி ஒய் 365 என்ற அசாமிய செய்தி தொலைக்காட்சி குழுமத்தின் சகோதர பொழுதுபோக்கு தொலை்காட்சியான ஜோனாக்கில்  கருத்தாக்க இயக்குநராகவும் பணியாற்றினார். இந்த தொலைக்காட்சி நிறுவனம் பிரம்மபுத்திரா டெலி தயாரிப்புகள் என்ற தனியார் நிறுவனத்துக்குச் சொந்தமானது ஆகும்.

சிம்பிள் கோகோய் வசனம்,திரைக்கதை எழுதிய முதல் அசாமிய மொழி  திரைப்படமான தும் ஜோடி குவாவில் (   )  இசை, காதல் நாடகக் கதையம்சம் கொண்ட கதைக்கருவை உருவாக்கி இருந்தார். ரஞ்சன் தத்தா ரூபம் ஷர்மா உள்ளிட்ட நடிகர்கள் நடித்த பெரும் வரவேற்பை பெற்ற இப்படத்தில் காதல், நட்பு, கருத்துவேறுபாடு போன்றவற்றை இயல்பான தனது திரைக்கதை மூலம் வெளிப்படுத்தி இருந்தார். இந்தப் படம்  இசையை மையப்படுத்தி உருவாக்கப்பட்டு இருந்தாலும் கதை முழுவதும் நட்பை பின்னணியாகக் பொண்ட கதையாக அமைந்திருந்தது. எல்.என். பிலிம்ஸ் என்ற தாயரிப்பு நிறுவனப் பதாகையின் கீழ் டெரான் ஜிட்டுமோனி தயாரித்த இந்தப் படம்  2013 ஆம் ஆண்டு ஜூன் 14 ஆம் தேதி அன்று வெளியிடப்பட்டது. இந்தப் படத்தின் விளம்பர விவகாரங்கள் அனைத்தம் ஷான் கிளெட்டால் நிர்வகிக்கப்பட்டது.

மேற்கோள்கள்

வெளி இணைப்புகள் 

 சிம்பிள் கோகோய்-  
  அசாம் வலைப்பக்கம் செய்தி 

1976 பிறப்புகள்
அசாமியத் திரைப்பட இயக்குநர்கள்
வாழும் நபர்கள்
இந்தியப் பெண் திரைப்பட இயக்குநர்கள்
கே. ஆர். வத்சலா

கே. ஆர். வத்சலா என்பவர் இந்திய நடிகையாவார். இவர் மலையாளத் திரைப்பட உலகில் புகழ்பெற்ற நடிகையாக இருந்துள்ளார்.

இவர் மலையாளம், தமிழ், தெலுங்கு மொழிகளில் நடித்துள்ளார்.

திரைப்படங்கள்

தமிழ்
 காலம் வெல்லும் (1970) குழந்தை நட்சத்திரம்
 சுந்தர காண்டம் (1992 திரைப்படம்) (1992)
 சுபாஷ் (1996) நித்தியானந்தா சாமியின் பணியாள்
 தர்ம சக்கரம் (1997) கண்ணுக்கு பிள்ளை மனைவி
 அருணாசலம் (1997)
 காதலுக்கு மரியாதை (திரைப்படம்) (1997)
 தினம் என்னை கவனி (1997)
 புத்தம் புது பூவே (1997)
 கல்யாண கலாட்டா (1998)
 பொன்மனம் (1998)
 கொண்டாட்டம் (1998)
 இனி எல்லாம் சுகமே (1998)
 கலர் கனவுகள் (1998)
 துள்ளாத மனமும் துள்ளும் (1999) மணியின் மனைவி
 சுயம்வரம் (1999 திரைப்படம்) (1999) கண்ணனின் அம்மா
 அண்ணன் தங்கச்சி(1999) பாஸ்கரின் அம்மா
 சுந்தரி நீயும் சுந்தரன் நானும் (1999) மணி மேகலை
 காமா (1999) பணக்கார மங்கை
 ஊட்டி (1999)
 என்னவளே (2000)
 சிம்மாசனம் (2000 திரைப்படம்) (2000)
 தேவிதுர்கா தேவி (2001)
 சிறீ ராஜ ராஜேஸ்வரி (2001)
 மாயன் (2001)
 கிருஷ்ணா கிருஷ்ணா (2001)
 தீனா (திரைப்படம்) (2001) மலர்வணணன் மனைவி
 குடியுரிமை (2001) தேவசகாயத்தின் மனைவி
 படை வீட்டு அம்மன் (2002)
 ஜூனியர் சீனியர் (2002)
 சிவப்பு (2002) - பள்ளி தாளாளர்
 பத்திக்கிச்சி (2003)
 வயசு பசங்க (2004) சீதாலட்சுமி
 இலண்டன் (2005)
 47ஏ பெசன்ட் நகர் வரை (2006)
 அடாவடி (2007) - சாந்தினியின் அம்மா
 வசூல் (2008) ஜின்டாவின் மனைவி
 Puthumugam (2010) சிறீஜா

தெலுங்கு
 சர்பயாகம் (1992)

தொலைக்காட்சி
 தென்றல் (தொலைக்காட்சித் தொடர்) வேலாயுதத்தின் சகோதரி 2009–2010
 திருமதி செல்வம் பாக்கியம் 2007–2008
 காதல் பகடை அகல்யா 1996 -1998
 பிரேமி
 ஓவியம் - ஓவியம்
 மனைவி
 அரசி
 ராஜ ராஜேஸ்வரி
 புதுமுகம்

ஆதாரங்கள்

வெளி இணைப்புகள்

 K. R. Vatsala at MSI

வாழும் நபர்கள்
சென்னை நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
எகிப்தின் இருபத்தி ஆறாம் வம்சம்

எகிப்தின் இருபத்தி ஆறாம் வம்சம் (Twenty-sixth Dynasty of Egypt or Dynasty XXVI, 26th Dynasty or Dynasty 26) பிந்தைய கால எகிப்திய இராச்சியத்தை ஆண்ட முதல் எகிப்திய வம்சம ஆகும். இவ்வம்சத்தினர் கீழ் எகிப்தில் (வடக்கு எகிப்து) பாயும் நைல் நதி வடிநிலத்தில் அமைந்த சைஸ் நகரத்தை தலைமையிடமாகக் கொண்டு கிமு 664 முதல் கிமு 525 முடிய 139 ஆண்டுகள் ஆண்டனர். கிமு 525-இல் பாரசீகத்தின் அகாமனிசியப் பேரரசினர் பண்டைய எகிப்தை கைப்பற்றினர். இத்துடன் பண்டைய எகிப்தில் எகிப்திய மக்களின் அரச வம்சம் முடிவுற்றது.

வரலாறு
கிமு 656-இல் பண்டைய அண்மை கிழக்கின் புது அசிரியப் பேரரசின் பகுதிகளை கைப்பற்ற எகிப்தின் 25-வது வம்சத்தவர்கள முயன்ற போது, புது அசிரிய இராச்சியத்தின் பேரரசர் அசூர்பனிபால், 25-ஆம் வம்சத்தின் படையினரை விர்ட்டியடித்ததுடன், இவ்வம்சத்தினர் ஆண்ட குஷ் இராச்சியம், மேல் எகிப்து மற்றும் கீழ் எகிப்து பகுதிகளை கைப்பற்றினார். அசிரியர்கள் குஷ் இராச்சியம் மற்றும் எகிப்திய பகுதிகளை ஆள்வதற்கு இருபத்தி ஆறாம் வம்சத்தவர்களை தங்களுக்கு அடங்கிய சிற்றரசர்களாக நியமித்தனர். 26-வது வம்சமே எகிப்தியர்களின் இறுதி வம்சம் ஆகும். பின்னர் கிமு 525-இல் பாரசீகத்தின் அகாமனிசியப் பேரரசினர் பண்டைய எகிப்தை கைப்பற்றினர். இத்துடன் பண்டைய எகிப்தில் எகிப்திய மக்களின் அரச வம்சம் முடிவுற்றது..

கலை

26-வது வம்ச பார்வோன்கள்
எகிப்தின் 26-வது வம்ச மன்னர்கள், இருபத்தி நான்காம் வம்சத்தவர்களின் வழித்தோன்றல்கள் ஆவார்.

26-வது வமசத்தின் காலவரிசை

பண்டைய எகிப்திய வம்சங்கள்
பண்டைய எகிப்திய அரசமரபுகள்

பண்டைய எகிப்தின் வரலாற்றுக் கால வரிசை
 எகிப்தின் துவக்க கால அரச மரபுகள் (கிமு 3150 - கிமு 2686)
 பழைய எகிப்து இராச்சியம் (கிமு 2686 –  கிமு 2181)  
 எகிப்தின் முதல் இடைநிலைக் காலம் -  (கிமு 2181 -  கிமு 2055)   
 எகிப்தின் மத்தியகால இராச்சியம் -(கிமு 2055 – கிமு 1650)
 எகிப்தின் இரண்டாம் இடைநிலைக் காலம் - (கிமு 1650 - கிமு 1580)
 புது எகிப்து இராச்சியம் (கிமு 1550  –  1077)
 எகிப்தின் மூன்றாம் இடைநிலைக் காலம் -  (கிமு 1100 – கிமு 650)
 பிந்தைய கால எகிப்திய இராச்சியம் -  (கிமு 664  - கிமு 332)
 கிரேககர்களின் மாசிடோனியாப் பேரரசு -கிமு 332–  கிமு 305
 கிரேக்கர்களின் தாலமைக் பேரரசு - (கிமு 305 – கிமு 30)
  எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641

இதனையும் காண்க
 பெலுசியம் சண்டை (கிமு 525)

மேற்கோள்கள்

ஆதார நூற்பட்டியல்
 Aidan Dodson, Dyan Hilton. The Complete Royal Families of Ancient Egypt. The American University in Cairo Press, London, 2004.
 Kenneth Kitchen, The Third Intermediate Period in Egypt, 1100–650 B.C. (Book & Supplement) Aris & Phillips. 1986 .
 Karl Jansen-Winkeln, Bild und Charakter der ägyptischen 26. Dynastie, Altorientalische Forschungen, 28 (2001), 165–182.

பண்டைய எகிப்து
பண்டைய எகிப்திய அரசமரபுகள்
எகிப்தின் இருபத்தி ஆறாம் வம்சம்
எகிப்தின் வரலாறு
ஆபிரிக்க வரலாறு
பண்டைய வரலாறு
பிரேமசூத்திரம்

பிரேமசூத்திரம் (Premasoothram) என்பது 2018 ஆம் ஆண்டு மலையாள மொழியில் வெளியிடப்பட்ட காதல் சார்ந்த நகைச்சுவைத் திரைப்படம் ஆடும். இப்படத்தின் கதை, மற்றும் இயக்கம் சிசு அசோக்கன். இதன் கதை 1980 முதல் 1990 ஆம் ஆண்டுவாக்கில் நடப்பதாக காட்டப்படுகிறது.  மேலும் கதாநாயகனாக பாலு வர்கீசு மற்றும் லிசுமோல் சோசி ஆகியோர் நடித்துள்ளனர். இப்படத்திற்கான இசையை கோபி சுந்தர் என்பவர் உருவாக்கியுள்ளர். 2018 ஆம் ஆண்டு மே மாதம் 11 ஆம் திகதி வெளியிடப்பட்டது.

கதை 
பிரகாசன் (வினொத் சோசி) தனது பள்ளிப் பருவத்திலிருந்து தனக்குப் பிடித்த அம்முக்குட்டியை (லிசுமோல் சோசி) கல்லூரி பருவம் வரை காதலிக்கிறான். அவளிடம் பலவழிகளிலும் காதலைச்சொல்ல முயன்றும் முடியாமல் தன் நன்பன் மூலம் அவ்வூரில் குடியேறும் பிகேபி என்பவரிடம் யோசனை கேட்கிறான். அவர் சொல்லும் யோசனையின்படி பலதடவை முயன்றும் தோற்றுப்போகிறான். கடைசியில் தன் காதலை அவளிடம் சொல்லிவிடுகிறான். ஆனால் அதற்கு அவள் சம்மதித்தாளா இல்லையா என்பதே கதை.

நடிப்பு 
 பாலு வர்கீசு பிரகாசன்
 லிசுமோல் சோசி அம்முக்குட்டி
 செம்பன் வினோத் சோசி அகஸ்தி
 சுதீர் காரமானா  மனோகரன்
 வெட்டுக்கிளி பிரகாசு சுப்ரமணியன்

மேற்கோள்கள்

மேலும் பார்கக 
 

2018 மலையாளத் திரைப்படங்கள்
இந்திய மலையாளத் திரைப்படங்கள்
கீர்த்தி ஜெயக்குமார்

கீர்த்தி ஜெயக்குமார் (Kirthi Jayakumar) (பிறப்பு: 1987 திசம்பர் 15) இவர் ஓர் இந்திய மகளிர் உரிமை ஆர்வலராகவும், சமூக தொழில்முனைவோராகவும், அமைதி ஆர்வலராகவும், கலைராகவும், வழக்கறிஞராகவும் மற்றும் எழுத்தாளராகவும் இருக்கிறார். இவர் ஒரு காமன்வெல்த் நட்டுகளின் உதவித்தொகைப் பெற்ற அறிஞராவார்.

இவர் தி ரெட் எலிபென்ட் அறக்கட்டளை என்ற ஒரு அறக்கட்டடளையை நிறுவினார். இது கதை சொல்லல், குடிமக்களிடையே அமைதியை கட்டமைத்தல் மற்றும் பாலின சமத்துவத்திற்கான செயல்பாட்டை அடிப்படையாகக் கொண்டது. கொள்கை, சட்ட மற்றும் நிறுவன மட்டங்களில் பாலினம் குறித்த உலகளாவிய புரிதலை விரிவுபடுத்துவதை நோக்கமாகக் கொண்ட ஒரு முன்முயற்சியான பாலின பாதுகாப்பு திட்டத்தையும் இவர் நிறுவினார்.

சுயசரிதை 
இந்தியாவின் பெங்களூரில் கீர்த்தி பிறந்தார். தமிழ்நாட்டின் தலைநகராமான சென்னையில்,  ஸ்கூல் ஆஃப் எக்ஸலன்ஸ் ஆஃப் லா என்றக் கல்லூரியில் சட்டம் பயின்றார்.

கோஸ்டா ரிக்காவின் அமைதி பல்கலைக்கழகத்திலிருந்து ஒரு சமகால உலகில் நிலையான அமைதியில் தனது முதுகலைப் பட்டம் பெற்றார். இவர் தற்போது கோவென்ட்ரி பல்கலைக்கழகத்தின் நம்பிக்கை, அமைதி மற்றும் பாதுகாப்பு மையத்தில் ஒரு மாணவராக உள்ளார். காமன்வெல்த் உதவித்தொகையில் அமைதி மற்றும் மோதல் ஆய்வுகளில் முதுகலைப் பட்டம் பெற்றுள்ளார். இவர் ஐ.நா. இணையவழி தன்னார்வலராகவும், மற்றும் ஒரு சுதந்திரமான பத்திரிகையாளராகவும் பணியாற்றியுள்ளார்.

கலைஞர் 
ஒரு கலைஞரன கீர்த்தி , "ஜென் டூடுல்களை" சரிபடுத்த பேனா மற்றும் மை ஆகியவற்றை பயன்படுத்துகிறார். பாலின சமத்துவம் மற்றும் அமைதிக் கல்விக்கான தனது செயல்பாட்டை வெளிப்படுத்த ஒரு வழிமுறையாக இவர் டூட்லிங்கைப் பயன்படுத்துகிறார்.

டூடுல் 
இவர் இன்ஸ்ட்டாகிராம்அடிப்படையிலான ஒரு திட்டத்தை பெம்சைக்ளோபீடியா  என்ற பெயரில் நடத்துகிறார். அங்கு இவர் வயது மற்றும் உலகம் முழுவதிலுமிருந்து பெண்களை ஊக்குவிக்கும் உருவப்படங்களை டூடுல் செய்கிறார். இந்த ஓவியங்களின் கீழ் அவர்களின் கதைகளை கையாளுகிறார். ஃபெமிசைக்ளோபீடியாவின் கதை 2017 பிப்ரவரியில் கதைக்கான விருதை வென்றது.

ஃபெமிசைக்ளோபீடியாவின் ஒரு பகுதியாக சென்னையில் உள்ள அமெரிக்க துணைத் தூதரகத்தில் சர்வதேச மகளிர் தினம் மற்றும் மகளிர் வரலாற்று மாதத்திற்கான கண்காட்சியை கீர்த்தி தொகுத்து வழங்கினார்.

செயற்பாட்டாளர் 
கீர்த்தி பெண்கள் உரிமைகள் பிரச்சினைகள் மற்றும் அமைதி மற்றும் மோதல்களில் ஒரு ஆர்வலரும் ஆவார். இவர் தி ரெட் எலிபென்ட் அறக்கட்டளையை நடத்தி வருகிறார். ஐ.நா இணைய வழி தன்னார்வத் திட்டத்தின் மூலம் "16 குடிமைச் சமூகங்கள் மற்றும் ஐ.நா. முகவர் நிறுவனங்களுடன்"  தன்னார்வத் திறன்களில் பணியாற்றியுள்ளார். இவர் டெக்கான் குரோனிக்கிள் / ஆசிய யுகத்தின் கட்டுரையாளருமாவார்.

எழுத்தாளர் 
ஸ்டோரிஸ் ஆஃப் ஹோப் என்ற சிறுகதைத் தொகுப்பை எழுதியுள்ளார். சிரியாஸ் ரப்பிள் மற்றும் டூட்லர்ஸ் ஆஃப் டிமாஷ்க் - எ ஹார்ட் ரெஞ்சிங் டேல் ஆஃப் ஹோப் ஆகியவற்றின் தொகுப்பான தி டோவ்ஸ் லாம்ன்ட் என்ற சிறுகதைத் தொகுப்பையும் எழுதியுள்ளார். இவர் 2011இல் அமெரிக்கக் குடியரசுத்தலைவர் சேவைகள் பதக்கத்தையும்   2012 மற்றும் 2013இல் ஐக்கிய நாடுகளின் இணையவழி தன்னார்வ விருதுகளையும் பெற்றுள்ளார்.

நாடக அரங்கம் 
கீர்த்தி, ஃபிராங்க்லி ஸ்பீக்கிங் என்ற ஒரு நாடகத்தையும் எழுதினார்.  இது அன்னே ஃபிராங்கின் டைரி முடிவடையும் இடத்திலிருந்து தொடங்குகிறது. இந்த நாடகம் உலகின் பல்வேறு பகுதிகளிலும் உள்ள மோதல் மண்டலங்களைச் சேர்ந்த எட்டு இளம் பெண்களின் குரல்களை பதிவு செய்கிறது, மேலும் தி டைரி ஆஃப் அன்னே ஃபிராங்கின் பத்திகளுடன் இது பிரிக்கப்பட்டுள்ளது.

குறிப்புகள் 

இந்தியப் பெண் அரசியல் எழுத்தாளர்கள்
இந்தியப் பெண்ணியவாதிகள்
1987 பிறப்புகள்
வாழும் நபர்கள்
ஒரு அடார் லவ் (திரைப்படம்)

ஒரு அடார் லவ் (Oru Adaar Love) என்பது 2019 ஆம் ஆண்டு மலையாள மொழியில் வெளியிடப்பட்ட காதல் சார்ந்த நகைச்சுவைத் திரைப்படம் ஆடும். இப்படத்தின் இயக்கம் ஓமர் லூலூ என்பவர் ஆகும்.  இப்படத்தில் ரொஷன் அப்துல் ரஹோஃப், நூரின் செரிப் மற்றும் பிரியா பிரகஷ் வாரியார் போன்றோர் நடித்துள்ளார்கள். இப்படத்தின் கதையானது தனியார் உயர்நிலைப்பள்ளியில் நடக்கும் சம்பவங்களின் பின்னனியாகும்.     2019 ஆம் ஆண்டு பிப்ரவரி மாதம் 14 ஆம் திகதி வெளியிடப்பட்டது. அதன் பின்னர் இதே தலைப்பில் தமிழிலும் கினிக் லவ் ஷ்டோரி என்ற தலைப்பில் கன்னடத்திலும், தெலுங்கில் லவ்வர்ஷ் டே என்ற தலைப்பிலும் வெளியிடப்பட்டது.

கதை
தனியார் உயர்நிலைப் பள்ளியில் படிக்கும் குழந்தைகளின் வகுப்பில் அவர்களைச்சுற்றி நடக்கும் நிகழ்வுகளே இதன் கதையாகும். தன் காதலி பிரியா தன்னைவிட்டுப் பிரிந்ததனால் அவளை தன் வசப்படுத்த நினைக்கும் ரோசன் கதா என்ற தோழியை காதலிப்பதாக நடிக்கிறான். ஆனால உண்மையிலேயே கதா ரோசனையும் ரோசன் கதாவையும் காதலிக்க ஆரம்பித்துவிடுகிறார்கள். அதே நேரத்தில் பிரியா கதாவையே காதலித்துக்கொள் என சொல்லிவிட்டு ரோசனிடமிருந்து விடைபெருகிறாள். அப்போது கதாவிடம் தன் காதலைச்சொல்ல முற்படும் போது கும்பல் ஒன்று அவர்களைத்தாககுகிறது. அவர்களிடமிருந்து இருவரையும் நன்பர்கள் காப்பாத்துகிறார்கள்.

நடிப்பு
 ரோஷன் அப்டுல் ரோகிப் - ரோஷன்
 நோரின் ஷெரிப் - கதா
 பிரியா பிரகஷ் வாரியார் - பிரியா

வழக்கு
இப்படத்தில் கதானாயகி ஒரு பாடலுக்கு கண்னடிக்கும் காட்சி இசுலாமியரின் தூதுவரை இழிவுபடுத்துவதாக உச்ச நீதிமன்றத்தில் தெலுங்கானா, மற்றும் மகாராஷ்டிரா போன்ற மாநிலத்தைச் சார்ந்த இசுலாமிய அமைப்புகள் வழக்கு தொடுத்தனர். ஆனால் அவ்வழக்கை  நீதிமன்றம் தள்ளுபடி செய்து தீர்ப்பளித்தது.

மேலும் பார்க்க

மேற்கோள்கள்

2019 மலையாளத் திரைப்படங்கள்
இந்திய மலையாளத் திரைப்படங்கள்
ரூபா ஸ்ரீ

ரூபா ஸ்ரீ என்பவர் இந்தியத் திரைப்பட நடிகை ஆவார். இவர் தமிழ், மலையாளம் ஆகிய மொழி திரைப்படங்களில் நடித்துள்ளார். தொலைக்காட்சி தொடர்களிலும் நடித்துள்ளார். கள்ளனும் போலீசும் என்ற திரைப்படத்தில் 1992 இல் அறிமுகம் ஆனார். சந்தனமாஜா என்ற மலையாளத் தொலைக்காட்சி தொடரில் ஏஷ்யாநெட் தொலைக்காட்சியில் நடித்தார். இதனால் ஊர்மிளா தேவி என்ற கதாப்பாத்திரமாகவே மலையாள ரசிகர்கள் அவரை கொண்டாடினர்.

இவர் 13 வயதிலிருந்து நடிக்கத் தொடங்கினார். நாயகியாக, குணச்சித்திர நடிகையாக, சில திரைப்படங்களில் கவர்ச்சி நடிகையாகவும் நடித்தார்.

திரைப்படவியல்

தொலைக்காட்சித் தொடர்கள் 

மற்றவை

விருதுகள்

மேற்கோள்கள்

வெளி இணைப்புகள் 

Roopa Sree Interview  in ஆனந்த விகடன்

1976 பிறப்புகள்
வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
சென்னை நடிகைகள்
இந்திய தொலைக்காட்சி நடிகைகள்
தெலுங்கு தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
மதுரை கிழக்கு தொடருந்து நிலையம்

மதுரை கிழக்கு தொடருந்து நிலையம் (Madurai East railway station, நிலையக் குறியீடு:MES) இந்தியாவின் தமிழ்நாட்டிலுள்ள, மதுரை நகரில் உள்ள ஒரு தொடருந்து நிலையமாகும். இந்த நிலையம் 1 நடைமேடையைக் கொண்டுள்ளது. இந்த நிலையத்தில் உள்ள நடைமேடையில் சரியான மேற்கூரை, தண்ணீர், சுகாதாரம் உள்ளிட்ட பல வசதிகள் ஏதும் இல்லை.

முக்கிய தொடருந்துகள்

மேற்கோள்கள்

வெளி இணைப்புகள் 
 தென்னக இரயில்வே

மதுரை மாவட்டத்திலுள்ள தொடருந்து நிலையங்கள்
மதுரை தொடருந்து கோட்டம்
மதுரையிலுள்ள தொடருந்து நிலையங்கள்
நூர்ஜஹான் (பாடகி மற்றும் நடிகை)

நூர்ஜஹான்  ( ), (செப்டம்பர் 23 1926 - 23 டிசம்பர் 2000),  ஒரு பாகிஸ்தான் பின்னணிப் பாடகி மற்றும் நடிகை ஆவார். இவர் முதலில் பிரித்தானிய இந்தியாவிலும் பின்னர் பாகிஸ்தானிலும் பணியாற்றினார். இவரது வாழ்க்கை அறுபதாண்டுகளுக்கு மேலாக (1930 கள் - 1990 கள்) நீடித்தது. தெற்கு ஆசியா முழுவதும் எல்லா காலத்திலும் மிகச் சிறந்த மற்றும் செல்வாக்கு மிக்க பாடகிகளில் ஒருவராக புகழ்பெற்ற இவருக்கு பாகிஸ்தானில் மாலிகா-இ-தரன்னம் என்ற மரியாதைக்குரிய பட்டம் வழங்கப்பட்டது. இந்துஸ்தானி பாரம்பரிய இசை மற்றும் பிற இசை வகைகளின் புலமை இவருக்கு இருந்தது.

அகமது ருஷ்டியுடன், பாகிஸ்தான் சினிமா வரலாற்றில் அதிக எண்ணிக்கையிலான திரைப்படப் பாடல்களுக்கு குரல் கொடுத்து சாதனை படைத்துள்ளார். அரை நூற்றாண்டுக்கும் மேலாக நீடித்த இவரது வாழ்க்கையில் 40 க்கும் மேற்பட்ட திரைப்படங்களைத் தயாரித்து 20,000 பாடல்களைப் பாடியுள்ளார் என்று மதிப்பிடப்பட்டுள்ளது. இவர் எல்லா காலத்திலும் மிகச் சிறந்த பாடகிகளில் ஒருவராக கருதப்படுகிறார். இவர் முதல் பாகிஸ்தான் பெண் திரைப்பட இயக்குனராகவும் கருதப்படுகிறார்.

ஆரம்ப கால வாழ்க்கை 
பிரித்தானியா இந்தியாவின்  பஞ்சாப்பின் கசூரில் ஒரு பஞ்சாபி முஸ்லீம் குடும்பத்தில் அல்லாஹ் வசாயாக பிறந்த நூர் ஜெஹான், இம்தாத் அலி மற்றும் ஃபதே பிபியின் பதினொரு குழந்தைகளில் ஒருவராக இருந்தார்.

பிரித்தானிய இந்தியாவில் அவரது தொழில் 
ஜஹான் தனது ஐந்து வயதில் பாடத் தொடங்கினார். மேலும் பாரம்பரிய நாட்டுப்புற மற்றும் பிரபலமான நாடகங்கள் உட்பட பலவிதமான கலைகளில் மிகுந்த ஆர்வம் காட்டினார். பாடுவதற்கான அவரது திறனை உணர்ந்த தாயார், உஸ்தாத் படே குலாம் அலிகானின் கீழ் பாரம்பரிய பாடலில் ஆரம்பகால பயிற்சியைப் பெற அனுப்பினார். இந்துஸ்தானி இசையின் பாட்டியாலா கரானாவின் மரபுகள் மற்றும் தும்ரி, துருபாத் மற்றும் கியாலின்  பாரம்பரிய வடிவங்களை இவர் அவருக்கு அறிவுறுத்தினார்.

ஒன்பது வயதில், நூர் ஜஹான் பஞ்சாபி இசைக்கலைஞர் குலாம் அகமது சிஷ்டியின் கவனத்தை ஈர்த்தார். அவர் பின்னர் லாகூரில்  ஜஹானை மேடைகளில் அறிமுகப்படுத்தினார். நடிப்பு அல்லது பின்னணி பாடலில் ஈடுபடுவதில் அதிக ஆர்வம் கொண்டிருந்தாலும், அவர் சில கசல்கள், நா'அத்கள் மற்றும் நாட்டுப்புற பாடல்களை இயற்றினார். அவரது பயிற்சி முடிந்ததும், ஜஹான் லாகூரில் தனது சகோதரியுடன் சேர்ந்து பாடுவதைத் தொடர்ந்தார். வழக்கமாக திரையரங்குகளில் திரைப்படங்களைத் திரையிடுவதற்கு முன்பு நேரடி பாடல் மற்றும் நடன நிகழ்ச்சிகளில் ஜஹான் பங்கேற்பார்.

திரையரங்க உரிமையாளர் திவான் சர்தாரி லால் 1930 களின் முற்பகுதியில் ஜஹானை  கல்கத்தாவுக்கு அழைத்துச் சென்றார். மேலும், இவரது மூத்த சகோதரிகளான ஈடன் பாய் மற்றும் ஹைதர் பாண்டி ஆகியோர் தங்களின் திரைப்பட வாழ்க்கையை முன்னெடுத்துச் செல்வார் என்ற நம்பிக்கையில் முழு குடும்பமும் கல்கத்தாவுக்கு சென்றது. முக்தார் பேகம் இவரது சகோதரிகளை திரைப்பட நிறுவனங்களில் சேர ஊக்குவித்தார் மற்றும் பல்வேறு தயாரிப்பாளர்களுக்கு பரிந்துரை செய்தார். இவரது கணவர் ஆகா ஹஷர் காஷ்மீரிக்கு ஒரு மைதான திரையரங்கம் (பெரிய பார்வையாளர்களை தங்க வைக்க ஒரு கூடார திரையரங்கம்) இருந்தது. இங்குதான் வசாய் பேபி நூர் ஜஹான் என்ற மேடைப் பெயரைப் பெற்றார். அவரது மூத்த சகோதரிகளுக்கு பஞ்சாப் மெயில் என்று அறியப்பட்ட சேத் சுக் கர்னானி நிறுவனங்களில் ஒன்றான இந்திரா மூவியெட்டோனில் வேலை வழங்கப்பட்டது.

குறிப்புகள்

பஞ்சாப் நபர்கள்
இந்தித் திரைப்பட நடிகைகள்
2000 இறப்புகள்
1926 பிறப்புகள்
மிசானூர் ரஹ்மான் அசாரி

மிசானூர் ரஹ்மான் அசாரி () ஒரு குறிப்பிடத்தக்க பேச்சாளர், அறிஞர் மற்றும் பங்களாதேசைச் சேர்ந்த இஸ்லாத்தின் போதகர்.

தொழில்
அஸ்ஹாரி தனது வாழ்க்கையை இஸ்லாமிய சங்க பாடகர் மற்றும் கிராத் கலைஞருடன் 2010 இல் தொடங்கினார்.

சொற்பொழிவு

தொலைக்காட்சி

மேற்கோள்கள் 

1990 பிறப்புகள்
வாழும் நபர்கள்
கே. நாராயண ராவ்

கே. நாராயண ராவ் (" K. Narayan Rao"25 மார்ச் 1929) ஒரு தெலுங்கு த் திரைப்பட   தயாரிப்பாளரும், இந்திய அரசியல்வாதியும் ஆவார் .  பாரதிய ஜனதா கட்சியின்
முதல் மாநில தலைவர் ஆவார் .தமிழக  பாரதிய ஜனதா கட்சியின் தலைவராக  1980 முதல்  1984 வரை இருந்தார்.  இவர் ஆந்திரப் பிரதேசத்தின் கிருஷ்ணா மாவட்டத்தில் உள்ள மச்சிலிப்பட்டணத்தில் பிறந்தார் . இவர்  தனது 88 வயதில் இயற்கை எய்தினார்.

ஆதாரங்கள் 

பாரதிய ஜனதா கட்சி தமிழ்நாடு மாநிலத் தலைவர்கள்
1929 பிறப்புகள்
பாரதிய ஜனதா கட்சி அரசியல்வாதிகள்
சபிஹா கானும்

சபிஹா கானும் ( பஞ்சாபி,     , பிறப்பு: குஜராத்தில் 16 அக்டோபர் 1935) எனும் முக்தர் பேகம் ஒரு பாகிஸ்தான் திரைப்பட நடிகை. இவர் 1950 மற்றும் 1960 களில் பாகிஸ்தான் சினிமாவின் முன்னணி நட்சத்திரமாக இருந்தார். மேலும் 1980 மற்றும் 1990 களில் விருது பெற்ற திரைப்பட வேடங்களில் தொடர்ந்து நடித்தார். விருது பெற்ற சில தொலைக்காட்சி நாடகங்களிலும் நடித்தார்.

சபிஹாவின் பெரும்பாலான திரைப்படங்களில் அவரது கணவர் மறைந்த சந்தோஷ் குமார் (நடிகர்) (சையத் மூசா ராசா) அவருக்கு ஜோடியாக நடித்திருந்தார். சபிஹா மற்றும் சந்தோஷ் ஆகியோர் "சரியான ஜோடி" என்று பொதுமக்களால் பெரிதும் கருதப்பட்டனர். மேலும் அவர்கள் கணிசமான ரசிகர்களைப் கொண்டிருந்தனர்.

ஆரம்ப கால வாழ்க்கை 
முக்தர் பேகம் அல்லது சபிஹா கானும் தில்லியைச் சேர்ந்த முகமது அலி (மஹியா) மற்றும் பிரித்தானிய இந்தியாவின் பஞ்சாபின் அமிர்தசரஸைச் சேர்ந்த இக்பால் பேகம் (பாலோ) ஆகியோரின் மகள். இவர் தனது தாத்தா பாட்டிகளால் பழமைவாத கிராமப்புற சூழலில் வளர்க்கப்பட்டார். ஆனால் லாகூரில் தனது தந்தையுடன் இருக்கும் போது தனது முதல் மேடை நடிப்பு வாய்ப்பைப் பெற்றார்.

ஒரு கலாச்சாரக் குழு 1948 இல் பாகிஸ்தானின் சியால்கோட்டில் உள்ள ஒரு சினிமா இல்லத்திற்கு விஜயம் செய்தது. தூதுக்குழுவின் ஒரு பகுதியாக இருந்த முக்தர் பேகம் (அப்போது 1948 இல் ஒரு இளம் பெண்), சஸ்ஸி புன்னூன் (பாலு மற்றும் அஸ்லம் நடித்த) படத்திலிருந்து "கித்தாய் கே யூன் பர்தேசியா வே" என்ற பஞ்சாபி பாடலைப் பாடினார். அவரது செயல்திறம் பாராட்டப்பட்டது. முகமது அலி தனது மகளை ஒரு பிரபல மேடை நாடக எழுத்தாளரும் கவிஞருமான நஃபீஸ் கலீலிக்கு அறிமுகப்படுத்தினார். இவரது உறுதியைக் குறிப்பிட்டு, கலீலி பியூட் ஷிகான்  என்ற நாடகத்தில் ஒரு கதாப்பாத்திரத்தை வழங்கினார். அதை இவர் ஏற்றுக்கொண்டார். நபீஸ் கலீலி இவருக்கு சபிஹா கானும் என்ற திரைப் பெயரைக் கொடுத்தார்.

இவரது தற்போதைய வாழ்க்கை 
இவர் தற்போது தனது மகளுடன் அமெரிக்காவின் வர்ஜீனியா, லீஸ்பர்க்கில் வசித்து வருகிறார்.

இவரது தொழில் 
நபீஸ் கலீலியின் வேண்டுகோளின் பேரில், திரைப்பட இயக்குநர் மசூத் பர்வேஸ் பெலி (1950) என்ற படத்தில் இவருக்கு ஒரு கதாப்பாத்திரத்தை வழங்கினார். 1950 ல் இயக்குனராக மசூத் பர்வேஸின் முதல் படமான பெலியில் நடிகர்கள் சந்தோஷ்குமார், ஷாஹீனாவுடன் சபிஹா கான் ஒரு திரைப்பட நடிகையாக அறிமுகமானார்.

அடுத்து சபிஹா பிரபல இயக்குநர் / தயாரிப்பாளர் அன்வர் கமல் பாஷாவின் வெள்ளி விழா படமான டோ அன்சூ (1950)இல் சபிஹா 'நூரி' என்ற கதாப்பாத்திரத்தில் சந்தோஷ் மற்றும் குல்ஷன் அராவுடன் நடித்தார்.

சந்தோஷ், சபிஹா  மற்றும் குல்ஷன் அரா ஆகியோர் நடித்த முர்தாசா ஜிலானி இயக்கிய தனது அடுத்த படமான ஆகோஷில் சபிஹா இன்னும் சில அங்கீகாரங்களைப் பெற்றார். சந்தோஷுடன் அன்வர் கமல் பாஷா இயக்கிய 1953 இல் வெளியான 'குலாம்' படத்தில் இவரது பாத்திரம் நல்ல வரவேற்பைப் பெற்றது.

கும்னம் (1954) படத்தில் இவரது கதாப்பாத்திரமும் திரைப்பட பார்வையாளர்களால் பாராட்டப்பட்டது. சீமா, சுதிர் மற்றும் சபிஹா கானும் நடித்த இந்த படத்தை அன்வர் கமல் பாஷா இயக்கியிருந்தார். இந்த படம் சபிஹா நடித்த ஒரு மனநலம் குன்றிய பெண்ணைப் பற்றிய கதை. எம்.எஸ்.தார் இயக்கிய காதல் பஞ்சாபி படமான துல்லா பட்டி (1956) இல் 'நூரன்' வேடத்தில் சபிஹா நடித்தார். இந்த படம் பாகிஸ்தான் திரையரங்குகளில் பொன்விழா கொண்டாடியது.

குறிப்புகள்

மேற்கோள்கள்

பஞ்சாப் நபர்கள்
1935 பிறப்புகள்
வாழும் நபர்கள்
விஜயராகவலு

விஜயராகவலு ("vijayaraghavalu") என்பவர்   ஒரு  இந்திய அரசியல்வாதியும்,  தமிழக  பாரதிய ஜனதா கட்சியின்
இரண்டாவது  மாநில தலைவர் ஆவார்
தமிழக பாரதிய ஜனதா கட்சியின் தலைவராக  1989 முதல்  1993 வரை இருந்தார். இவர் தெலுங்கு பேசும் யாதவர் சமூகத்தை சேர்த்தவர்.

மேற்கோள்கள் 

பாரதிய ஜனதா கட்சி தமிழ்நாடு மாநிலத் தலைவர்கள்
பாரதிய ஜனதா கட்சி அரசியல்வாதிகள்
செந்தில்குமாரி

செந்தில்குமாரி என்பவர் இந்தியத் திரைப்பட நடிகை ஆவார். இவர் தொலைக்காட்சி தொடர்களிலும் நடித்துள்ளார்.

பசங்க (திரைப்படம்) மற்றும் சரவணன் மீனாட்சி தொலைக்காட்சி தொடர் ஆகியவற்றில் நடிந்தமைக்காக அறியப்படுகிறார்.

திரைப்படத்துறை

தொலைக்காட்சி தொடர்கள்

ஆதாரங்கள்

வெளி இணைப்புகள்

வாழும் நபர்கள்
தமிழ்த் திரைப்பட நடிகைகள்
தமிழ்த் தொலைக்காட்சி நடிகைகள்
மதுரைத் திரைப்பட நடிகைகள்
1979 பிறப்புகள்
லாக்கெட் சாட்டர்ஜி

லாக்கெட் சாட்டர்ஜி (Locket Chatterjee) (பிறப்பு: 1974 திசம்பர் 4 ) இவர் ஒரு வங்காள நடிகையும், இந்திய அரசியல்வாதியுமாவார். இவர் இந்தியாவின் மேற்கு வங்காளத்தின் ஹூக்ளி மக்களவைத் தொகுதியின் நாடாளுமன்ற உறுப்பினராக இருக்கிறார். மேலும் இவர் ஒரு பாரம்பரிய நடனக் கலைஞரும் கூட. இவர் பரதநாட்டியம், கதகளி, மணிப்பூரி ஆகியவற்றை கற்றிருக்கிறார். ஆனால் இவர் ஒரு நடிகையாக நன்கு அறியப்பட்டவர். மேற்கு வங்காளத்தின் பாரதிய ஜனதா கட்சியின்]] பெண்கள் பிரிவான பாரதிய ஜனதா மகிளா மோர்ச்சாவின் மாநிலத் தலைவராகவும் உள்ளார்.

ஆரம்ப கால வாழ்க்கை 
சாட்டர்ஜியின் தந்தை அவரது தாத்தாவைப் போலவே ஒரு புரோகிதர் ஆவார். இவருடைய தாய் அபர்ணா சாட்டர்ஜி இவரை நடனப் பள்ளியில் கொண்டுச் சேர்த்தார். சாட்டர்ஜி எட்டாம் வகுப்பு மாணவியாக இருந்தபோதே மம்தா சங்கர் பாலே குழுவுடன் வெளிநாடு சென்றார். கங்கையின் வடக்கு கரையின் புறநகர்ப் பகுதியான கொல்கத்தாவின் தக்சினேசுவர் பகுதியில் இவர் வளர்ந்தார்.

பின்னர், கொல்கத்தாவின் பழமையான மற்றும் மதிப்புமிக்க மகளிர் கல்லூரிகளில் ஒன்றான கொல்கத்தா பல்கலைக்கழகத்துடன் இணைந்த ஜோகமயா தேவி கல்லூரியில் அறிவியலில் இளங்கலை படித்தார்.

அரசியல் வாழ்க்கை 
லாக்கெட் சாட்டர்ஜி  அகில இந்திய திரிணாமுல் காங்கிரசு கட்சியின் உறுப்பினராக அரசியல் அரங்கில் நுழைந்தார். பின்னர் இவர் அக்கட்சியினுடனான உறவுகளைத் துண்டித்து 2015இல் பாரதிய ஜனதா கட்சியில் சேர்ந்தார். இவர் மேற்கு வங்காளத்தின் மயூரேசுவரில் இருந்து 2016 சட்டமன்றத் தேர்தலில் போட்டியிட்டார். ஆனால் அகில இந்திய திரினாமுல் காங்கிரசு கட்சியின் அபிஜித் ராயிடம் தோற்றார். 2017ஆம் ஆண்டில் ரூபா கங்குலிக்கு பதிலாக மேற்கு வங்கத்தில் [பாரதிய ஜனதா கட்சியின் மகிலா மோர்ச்சாவின்  தலைவராக நியமிக்கப்பட்டார்.

நாடாளுமன்ற உறுப்பினர் 
ரத்னா தே என்பவருக்கு எதிராக  ஹூக்ளி மக்களவைத் தொகுதியிலிருந்து 2019 ஆம் ஆண்டு போட்டியிட்டு 6,71,448 (46.06%) வாக்குகள் வித்தியாசத்தில் வெற்றி பெற்றார்.

2019 செப்டம்பர் 13 அன்று, தகவல் தொழில்நுட்பத்திற்கான நிலைக்குழுவின் உறுப்பினராகத் தேர்ந்தெடுக்கப்பட்டார். மேலும் 2019 அக்டோபர் 9 முதல் இவர் பெண்கள் அதிகாரம் பெறுவதற்கான குழு உறுப்பினராக பணியாற்றுகிறார்.

தொலைக்காட்சி 
மா மனாஷா (ஈடிவி பங்களா) , போலோபாஷா தேகே ஜெய் (ஈடிவி பங்களா)  மற்றும் தருண் மஜும்தார் இயக்கிய துர்கேஷ் நந்தினி ஆகியோரின் பாங்கிம் சந்திர சட்டோபாத்யாயின் புதினத்தின் தொலைக்காட்சி தழுலில் முன்னி பாய் வேடத்தில் லாக்கெட் நடித்தார்

குடும்பம் 
லாகெட் சாட்டர்ஜி  பிரசென்ஜித் பட்டாச்சார்ஜி என்பவரை திருமணம் செய்து கொண்டார். இவர்களுக்கு ஒரு மகன் இருக்கிறார்.

குறிப்புகள்

வெளி இணைப்புகள் 
 

17வது மக்களவை உறுப்பினர்கள்
இந்திய நடிகர்-அரசியல்வாதிகள்
வாழும் நபர்கள்
1973 பிறப்புகள்
இந்திய தொலைக்காட்சி நடிகைகள்
இந்தியத் திரைப்பட நடிகைகள்
இந்தியப் பெண் நடனக் கலைஞர்கள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
துரைசாமி

துரைசாமி ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக பர்கூர் சட்டமன்றத் தொகுதியில் 1980 ஆம் ஆண்டின் தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார். .

மேற்கோள்கள் 

அனைத்திந்திய அண்ணா திராவிட முன்னேற்றக் கழகம் 
தமிழ்நாடு சட்டமன்ற உறுப்பினர்கள்
டி. எம். வெங்கடாச்சலம்

டி. எம். வெங்கடாச்சலம் ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக பர்கூர் சட்டமன்றத் தொகுதியில், 1984 ஆம் ஆண்டு நடந்த தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார்

மேற்கோள்கள் 

தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
கே. ஆர். ராஜேந்திரன்

கே. ஆர். ராஜேந்திரன் ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் அதிமுக ஜெ கட்சி சார்பாக பர்கூர் சட்டமன்றத் தொகுதியில், 1989 ஆம் ஆண்டு நடந்த தமிழ்நாடு சட்டமன்றத்   தேர்தலில் போட்டியிட்டு வெற்றிபெற்றார்.

மேற்கோள்கள் 

தமிழ்நாடு சட்டமன்ற உறுப்பினர்கள்
கண்ணூர் பன்னாட்டு வானூர்தி நிலையம்

கண்ணூர் வானூர்தி நிலையம், கேரளாவில் நான்கவது பன்னாட்டு வானூர்தி நிலையமகும். கண்ணூர் வானூர்தி நிலையமானது, இந்தியாவில் மிக வேகமாக வளர்ந்து வரும் பன்னாட்டு வானூர்தி நிலையஙமகும். ௯ டிசம்பர் ௨0௧௮, அன்று முதல் சேவையை இந்தியன் ஏர்லைன்ஸ் இயக்க தொடங்கியது.

கேரளாத்தில் கொச்சின்,திருவனந்தபுரம் மற்றும் கோழிக்கோடுக்கு அடுத்தப்படி கண்ணூர் வானூர்தி நிலையம் தான் சர்வதேச வானூர்தி போக்குவரத்து கொண்ட விமான நிலையமாக ௨ ஆண்டுகளுக்கு மேலாக விளங்கி வருகிறது. கண்ணூர் வானூர்தி நிலையத்துக்கு வானூர்திப் போக்குவரத்தை திறந்து வைக்கப்பட்டவர் கேரள முதலமை அமைச்சர் பிணறாயி விஜயன் மற்றும் சுரேஷ் பிரபு.

வானூர்திச் சேவைகள் மற்றும் சேரிடங்கள்

குறிப்புகள்

மேற்கோள்கள்

கேரள வானூர்தி நிலையங்கள்
கண்ணூர் மாவட்டத்திலுள்ள கட்டடங்கள்
ஹாட் ஸ்டார்

டிஸ்னி பிளஸ் ஹாட்ஸ்டார் (Disney+ Hotstar) இது ஸ்டார் இந்தியாவின் துணை நிறுவனமான நோவி டிஜிட்டல் என்டர்டெயின்மென்ட் நிறுவனத்திற்கு சொந்தமான ஓர் இந்திய மேலதிக ஊடக சேவை ஆகும். இது 2015 ஆம் ஆண்டு ஆரம்பிக்கப்பட்டது, மார்ச் 2020 நிலவரப்படி, ஹாட்ஸ்டாரில் குறைந்தது 300 மில்லியன் செயலில் உள்ள பயனர்கள் உள்ளனர் என்பது குறிப்பிடத்தக்கது. இந்த சேவை தமிழ், இந்தி, ஆங்கிலம், தெலுங்கு, மலையாளம், கன்னடம், மராத்தி, பெங்காலி, குஜராத்தி போன்ற இந்திய மொழிகளில் கிடைக்கும்.

மேற்கோள்கள்

வெளி இணைப்புகள் 
 

2015 நிறுவனங்கள்
மேலதிக ஊடக சேவை நிறுவனங்கள்
இந்திய பொழுதுபோக்கு வலைத்தளங்கள்
இணைய தொலைக்காட்சி ஓடை சேவைகள்
கோரிக்கை சேவைகளில் சந்தா காணொளிகள்
ஸ்டார் இந்தியா
டிஸ்னி+
மூன்றாம் அர்தசெராக்சஸ்

மூன்றாம் அர்தசெராக்சஸ் (Artaxerxes III (பழைய பாரசீக மொழியில்|𐎠𐎼𐎫𐎧𐏁𐏂) பாரசீக அகாமனிசியப் பேரரசை கிமு 404 முதல் கிமு 358 முடிய 46 ஆண்டுகள் ஆண்ட பேரரசர் ஆவார். இவர் கிமு 343-இல் பண்டைய எகிப்தின் பிந்தைய கால எகிப்திய இராச்சியத்தை ஆண்ட முப்பதாம் வம்சத்தின் பார்வோன்  இரண்டாம் நெதெனெபோவை வென்று, எகிப்தை பாரசீகத்தின் ஒரு மாகாணமாக அறிவித்தார். மாசிடோனியாவின் மன்னர் மக்கெடோனின் இரண்டாம் பிலிப் ஆட்சிக் காலத்தில் கிமு 350 - 341-களில் போனீசியா, சைப்பிரசு மற்றும் சிதோன் நகரங்களில்  அகாமனிசியப் பேரரசுக்கு எதிராக கிரேக்கர்கள் நடத்திய பெரும் கிளர்ச்சிகளை ஒடுக்கினார். இவர் பெர்சப்பொலிஸ் நகரத்தில் புதிய அரண்மனையை நிறுவத் துவங்கினார்.
மேலும்  ஏஜியன் கடல் அருகே உள்ள கிரேக்கர்களின் ஐயோனியா மற்றும் ஏதன்ஸ் நாட்டவர்களின் மத்தியதரைக் கடல் அருகே இருந்த லைசியா மற்றும் சிசிலி போன்ற  நகரங்களை மூன்றாம் அர்தசெராக்சஸ் படைகள் கைப்பற்றியது. கிமு 338-இல் மூன்றாம் அர்தசெராக்சஸ் இறந்த பின் அவர் மகன் அர்செஸ் அகாமனிசியப் பேரரசின் அரியணையில் அமர்ந்தார்.

படக்காட்சிகள்

அகாமனிசியப் பேரரசர்கள்
சைரசு
முதலாம் செர்கஸ்
முதலாம் சைரஸ்
முதலாம் டேரியஸ்
மூன்றாம் டேரியஸ்
இரண்டாம் காம்பிசெஸ்

இதனையும் காண்க 
 பாரோக்களின் பட்டியல்
 பண்டைய எகிப்திய அரசமரபுகள்

மேற்கோள்கள்

ஆதார நூற்பட்டியல்

பண்டைய நூல்கள் 
Arrian, The Anabasis of Alexander.
Diodorus Siculus, Bibliotheca historica.
Justin, Epitome of the Philippic History of Pompeius Trogus.

தற்கால நூல்கள்

வெளி இணைப்புகள்

 Achaemenid Empire:Temporary Relief
 Persianempire.info

பாபிலோனிய மன்னர்கள்
ஆக்கிமெனியப் பேரரசர்கள்
எகிப்திய மன்னர்கள்
கிமு 338 இறப்புகள்